તેઓ વિશાળ હૃદયવાળા, સહિષ્ણુ અને સમાધાનવૃતિવાળા હતા. તેમના ભકતોની સંખ્યા વિશાળ હતી. તેઓનું અંતિમ ચાતુર્માસ રાજકોટ. શ્રી રોયલપાર્ક સ્થાનકવાસી જૈન મોટા સંઘ ખાતે હતું. અંતિમ સમયે પૂજ્ય નમ્રમુનિ મ.સા. શાતા ઉપજાવવા ખડે પગે સેવા કરી હતી. તા.8-2-1998 રવિવારે મધ્યાહન કાળે 1:35 કલાકે તેઓએ મહાપ્રયાણ કર્યુ. ‘તપસમ્રાટ તીર્થધામ’ રાજકોટ - અમદાવાદ હાઈ-વે પર તેમનું અંતિમ ક્રિયાસ્થાને આજે પણ ભાવિકો તેમના દર્શન કરી ઉર્જા મેળવે છે. આજે પણ તેમને યાદ કરતા તેમના પરમાણુ અનુભવી શકાય છે. નમ્રમુનિ ભલે નરમ રહ્યા પણ કુશળતા ઘણી છે: પૂજ્ય રતિગુરુ એક દિવસ બધાં સંત-સતીજીઓ બેઠાં હતાં. સામાન્ય વાતચીત થઇ રહી હતી. કોઇએ કહ્યું, આ નમ્રમુનિ બહુ નબળા છે. વધારે સેવા વૈયાવચ્ચ ન થઇ શકે. તરત જ પૂ.ગુરુદેવે પાટી હાથમાં લીધી અને લખ્યું, ‘ભલે નરમ રહ્યાં, પણ આવડત અને કુશળતા ઘણીછે, એટલે સફળ થશે.’